Tot i haver signat el Pacte Tripartit, el govern japonès no desitjava una guerra amb els Estats Units, a causa que aquests comptaven amb uns recursos molt superiors als del Japó i a la difícil situació econòmica per la qual travessava el país a conseqüència de l'esforç bèl·lic provocat per l'interminable «incident de la Xina», sense oblidar la seva dependència comercial respecte dels Estats Units, dels quals provenia gairebé el 90 % del petroli que consumia. Per intentar millorar les relacions amb Washington, el primer ministre japonès Konoe va nomenar com a nou ambaixador al veterà almirall Kichisaburo Nomura, que simpatitzava amb les potències occidentals, s'oposava a la guerra i més era un vell conegut del president Roosevelt.